|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 7. разред основне школе** | | | | |
| УЏБЕНИК: **Merci 3** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 47** | | ОДЕЉЕЊЕ**:** | | ДАТУМ**:** |
| Наставна тема: | **Unité 4 – À L’AVENTURE** | | | |
| Наставна јединица: | Projet | | | |
| Тип часа: | Утврђивање, практичан час | | | |
| Циљ часа: | Oспособљавање ученика да презентују свој рад на француском језику. | | | |
| Очекивани исходи: | По завршетку часа ученици ће, у усменој и писменој комуникацији, бити способни да:   * активирају способности у оквиру самосталног рада, да науче да обједине све информације, да науче како да напишу сведочење или интервју * развију свест о значају самосталног рада | | | |
| Међупредметне компетенције: | Компетенција за учење, рад са подацима и информацијама, сарадња, комуникација | | | |
| Облик рада: | Фронтални, индивидуални, групни | | | |
| Наставне методе: | Комуникативна, вербална, текстуална, илустративна | | | |
| Наставна средства: | Уџбеник, интернет, речник, свеска, оловка | | | |
| Корелација са другим предметима: | Српски језик, грађанско васпитање | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  ( 5 минута) | Наставник представља ученицима пројекат који треба да буде урађен, објашњава им циљ пројекта и усмерава их како треба да му приступе. | | | |
| **Главни део:**  ( 35 минута) | Наставник каже ученицима да отворе 44 стр. у уџбенику и објашњава им суштину активности коју треба да раде. Заједно прочитају уводни део означен са „***Mag’Ados“.***  Њихов задатак је да напишу неко лично сведочење или интервју са фотографијама чија ће тема бити прича о путовању за време распуста или на школској екскурзији. Стога треба заједно да дефинишу појединости задатка који је пред њима који се дефинише као пројекат да би одредили :  - време потребно за реализацију пројекта (припрема интервјуа или сведочења, паноа)  - место (учионица, медијатека, кућа)  Објаснити ученицима како треба да изгледа њихов пројекат, заједно треба да анализирају интервју који је дат као пример на тој страни или Лусино сведочење које су читали на часу када су обрађивали цивилизацисјки текст. По моделу та два текста они треба да структуришу свој рад, наставник треба да им објасни како треба да га поставе на страницу и који су критеријуми оцењивања успешности при изради пројекта:   * + вокабулар, граматика, фонетика   + структура пројекта   + оригиналност   + излагање и трајање   Наставник замоли ученике да одаберу оно о чему ће да пишу. Њихов задатак је да припреме интервју на начин који је приказан у уџбенику. Треба им скренути пажњу на фотографије које треба да пронађу, на детаље који се тичу постављања фотографије и текста на страницу, како да поставе целу страну и замолити их да анализирају модел текста који је дат, да би успешно урадили пројекат који треба да осмисле. | | | |
| **Завршни део:**  (5 минута) | Након тога анализирати оно што је урађено, упоредити радове и скренути пажњу ученицима који су били мање успешни на грешке које су правили током писања интервјуа.  Домаћи задатак: ученици треба да анализирају оно што су започели, треба да донесу фотографије, илустрације и текст који пронађу на интернету да би могли да заврше пројекат на следећем часу . | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/ другачије урадити: | | | | |
| Општа запажања: | | | | |