|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 7. разред основне школе** | | | | |
| УЏБЕНИК: **Merci 3** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 18** | | ОДЕЉЕЊЕ**:** | | ДАТУМ**:** |
| Наставна тема: | **Unité 2 – EN MUSIQUE !** | | | |
| Наставна јединица: | J’ai dansé | | | |
| Тип часа: | Обрада, утврђивање | | | |
| Циљ часа: | Оспособљавање ученика да користе прошло време, да испричају један свој дан у прошлости | | | |
| Очекивани исходи | По завршетку часа ученици ће, у усменој и писменој комуникацији, бити способни да:   * разумеју и изразе прошлост * прошире и примене знања опште културе; * комбинују граматичку, лексичку и културолошку компетенцију; | | | |
| Облик рада: | Фронтални, индивидуални, групни | | | |
| Наставне методе: | Комуникативна, вербална, текстуална, илустративна, aудиовизуелни | | | |
| Наставна средства: | Уџбеник, интернет, речник, свеска, оловка, | | | |
| Корелација са другим предметима: | Српски језик, географија | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  ( 7 минута) | Наставник замоли ученике да отворе уџбеник на страни 22. и скрене им пажњу на уоквирени део изражен црвеном бојом у коме је приказано како се гради „*passé composé*“ правилних глагола све три групе који користе помоћни глагол „*avoir*“.  Да би ученици правилно схватили начин грађења овог сложеног времена, наставник треба да подсети ученике како се гради прошло време у српском језику, а онда компаративном методом треба утврдити у чему се састоји сличност а у чему разлика творбе прошлог времена у српском и француском језику.  Након тога, ученици треба да кажу коњугацију, т.ј. промену глагола кроз лица у прошлом времену, за све три глаголске групе. | | | |
| **Главни део:**  (31 минута) | Наставник скрене пажњу ученицима на илустрацију која се налази у активности бр.1, где је потребно одговорити на пиање о којој великој манифестацији је реч. Наставник треба да постави неколико питања у веези са тим догађајем и уколико ученици нису упућени у појединости око Празника музике, требало би да им објасни о каквом догађају је реч.  *Questions:*   1. *Quelles sont les couleurs et les formes sur cette affiche?* 2. *Décrivez cette affiche: qui et quoi voyez-vous?* 3. *Quel événement est annoncé sur cette afiche?* 4. *Quelle date est la fête de la musique?* 5. *Dans quel pays est l’origine de cet événement?* 6. *Cette affiche est présente dans quelle ville?* 7. *Où seront organisés les concerts?* 8. *À quelle heure commencent les concerts?*   Када ученици заврше с одговорима, требало би их замолити да резимирају и опишу све оно што су успели да запазе на овој илустрацији. Ту вежбу треба да уради што већи број ученика, да би успели да примене усмену комуникацију. То може да буде урађено на такав начин да један ученик поставља питања, а други ученик да одговара на њега.  Активност бр.2 је вежба усменог разумевања у којој ученици треба да одговоре на питања која су повезана са дијалозима које слушају на аудио снимку. Снимак треба да буде одслушан два пута.  Транскрипција текста гласи:   1. *- Marie, tu as assisté à la fête de la musique ?*   *-Oui, sur la place du Capitole. J’ai adoré. J’ai vu mon chanteur préféré.*   1. *- La ville a choisi d’inviter les amis de la Gruyère à la Fête de la musique.*   *-Génial. Ils ont joué en janvier. J’ai lu des critiques très positives.*   1. *-Sophia a invité ses sœurs pour notre weekend à Bruxelles.*   *-Pour la fête de la musique ! Génial !*  Очекивани одговори су:   1. *C’est le dialogue „a“* 2. *1. Vrai 2. Faux 3. Faux*   Активност бр.3 је вежба у којој ученици имају задатак да саставе реченице од понуђених елемената, али морају да воде рачуна о томе да понуђене глаголе треба да напишу у прошлом времену.  Пре него што почну да раде ово вежбање, наставник треба да им скрене пажњу на неколико неправилних глагола чији су се партиципи појавили у аудио снимку, а сада и у овој вежби. То су глаголи:   * ***Voir = vu - Savoir = su*** * ***Boire = bu - Avoir = eu*** * ***Lire = lu - Pouvoir = pu*** * ***Mettre = mis - Prendre = pris*** * ***Éteindre = éteint - Être = été***   Очекивани одговори су:   1. Chloé ***a bu*** du lait au petit déjeuner. 2. Sébastien et Melody ***ont assisté*** à un concert. 3. Vous ***avez fini*** vos devoirs. 4. Tu ***as dansé*** à la fête de la musique. 5. J’***ai lu*** un livre à Enzo.   Активност бр.4 је игра „Бинго“ која се игра у пару. Потребно је да ученици гледају у табелу и да, по моделу који је дат у уџбенику, један ученик изговори неко слово заједно са бројем, а да други ученик каже глагол који је под тим слвоом у прошлом времену, у лицу који је дат у броју који је изречен.  Вежбање бр.5 је активност у којој један ученик треба да измисли једну реченицу у прошлом времену, а други ученици треба да погоде да ли је та реченица тачна или не. | | | |
| **Завршни део:**  (7 минута) | Последње вежбање која треба да буде урађено је вежба бр.6 у којој ученици имају задатак да опишу један свој дан на Празнику музике. То вежбање треба да буде испричано у прошлом времену. Требало би препоручити ученицима да најпре напишу те реченице у свескама, а да након тога то прочитају, ако нису у стању да их изговоре без гледања.  Домаћи задатак: радна свеска, страна 22 | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |